Meer as 82 000 aborsies in een jaarArgieffoto Gemiddeld meer as 200 aborsies word daagliks in Suid-Afrika uitgevoer. Aaron Motsoaledi, minister van gesondheid, het Vrydag in ŉ geskrewe antwoord op ŉ vraag in die parlement gesê altesaam 82 920 aborsies is landswyd tussen April 2012 en April 2013 uitgevoer. Meer as ŉ kwart van die aborsies (21 794) het in Gauteng plaasgevind. Die Oos-Kaap is tweede met 14 357 aborsies. Motsoaledi se statistiek verwys na aborsies wat in staatshospitale en –klinieke plaasvind. Cheryllyn Dudley, ACDP-LP, het die vraag aan Motsoaledi gestel. Die African Christian Democratic Party (ACDP) is gekant teen aborsies.